LFF Kauno treniruočių centras

LFF Kauno treniruočių centras (iki 2020 m. Nacionalinės futbolo akademijos maniežas, Kauno futbolo maniežas) – dengtas futbolo maniežas, esantis Aukštaičių g. 51, Kaune. Priešais stovi atviras NFA stadionas, o šalia – Ledo arena. Tai futbolo kompleksas su pagrindine, treniruočių aikštėmis, maniežu ir kita infrastruktūra,https://lff.lt/federacija/stadionu-nuoma/kauno-treniruociu-centro-stadionas/ vienas iš trijų aukštos kokybės futbolo maniežų Lietuvoje, kuriame žaidžiamos aukščiausios klasės varžybos uždaroje erdvėje. Maniežo aikštė yra padengta aukštos kokybės dirbtine danga, jos dydis 64×44 m.


Dengtas futbolo maniežas įeina į futbolo akademijos modernaus futbolo centro su techninio aprūpinimo centru, treniruočių aikštynu, lauko stadionu, sutvarkyta aplinka, sudėtį. Nacionalinėje futbolo akademijoje gyvena ir mokosi daugiau kaip 40 talentingų jaunųjų futbolininkų iš visos šalies, kurie sudaro jaunimo futbolo rinktinių pagrindą. Jie ruošiami ateityje papildyti nacionalinės rinktinės sudėtį. Čia nuolat treniruojasi mėgėjų ir profesionalų futbolo komandos, įvairaus amžiaus vaikai. Futbolo manieže randa vietos ir lengvaatlečiai, vyksta įvairūs sporto bei masiniai renginiai, rengiami seminarai bei mokymai. Esant poreikiui yra nuomojami persirengimo kambariai su dušais bei žaidimui, specialiai įrengta apšvietimo sistema. Rengiant renginius yra nuomojamos tribūnos bei reikalinga garso įranga.http://www.lff.lt/lt/maniezo_nuoma_nfa 

Priešais maniežą įrengta pilnų matmenų dirbtinės dangos aikštė, leidžianti žymiai išplėsti futbolo sezoną lauko sąlygomis. Aikštė atitinka tarptautinius FIFA reikalavimus, rungtynių stebėjimui įrengta 500 vietų talpinanti žiūrovų tribūna. Aikštės statyba finansuota FIFA iš „Goal“ paramos fondo.http://www.futbolinis.lt/content/stadium/9/lt

 Istorija 

Maniežas stovi istorinėje Petro Vileišio aikštėje, kurioje XX a. tarpukariu rengtos pirmosios Lietuvos dainų šventės, vyko nepriklausomos kariuomenės paradai. Sovietmečiu aikštė buvo iš dalies užstatyta. Vėliau čia buvo įrengtas Lietuvos kūno kultūros akademijos maniežas.

Dabartinį maniežą Lietuvos futbolo federacija pastatė 2001 m. Vėliau pristatytame maniežo priestate įsikūrė Kauno futbolo akademija. Nacionalinės futbolo akademijos (arba Jaunimo techninio tobulinimo centro) projekto  pradžia – 1999 m. pabaigoje. 2002 m. maniežo 2-ame aukšte buvo įrengta konferencijų salė, medicinos punktas, papildomos sanitarinės patalpos ir metodinis kabinetas.

2005-2007 m. prie maniežo iškilo 5 aukštų techninio aprūpinimo priestatas su buitinėmis, medicininėmis, treniruoklių ir techninio aptarnavimo patalpomis. Jame įsikūrė ir kompiuterių klasė nuotoliniam mokymui vykdyti, papildomos sanitarinės, sandėliavimo ir saugojimo patalpos, dviviečiai ir vienviečiai kambariai, skirti apgyvendinti apie 60 sportininkų ir trenerių. 2009 m. lapkričio 13 d. prie įėjimo į maniežą pastatyta pirmoji skulptūra, skirta Lietuvos futbolui – „Jaunasis futbolininkas“.

 Galerija 

 Šaltiniai 

Kategorija:Žaliakalnis
Kategorija:Kauno stadionai